17. 1. 91 De Europæiske Fællesskabers Tidende Nr. L 12/21 x KOMMISSIONENS FORORDNING (EØF) Nr. 104/91 af 16. januar 1991 om indførsel af visse former for oliven til Fællesskabet KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, under henvisning til Rådets forordning nr. 136/66/EØF af 22. september 1966 om oprettelse af en fælles markeds- ordning for fedtstoffer (1), senest ændret ved forordning (EØF) nr. 3499/90 (?), særlig artikel S, stk. 5, og artikel 11, stk. 8, og ud fra følgende betragtninger : Der er en konstant stigende indførsel til Fællesskabet af oliven til olieproduktion fra tredjelande ; der er fare for, at der ydes produktions- og forbrugsstøtte for den olie, der fremkommer, dersom de pågældende oliven knuses ; ifølge EF-forskrifterne er disse støtteordninger forbeholdt olivenolie, der er fremstillet af oliven, som er produceret i Fællesskabet ; der bør derfor træffes foranstaltninger til at sikre, at olie, som er produceret af oliven, der er overgået til fri omsætning i Fællesskabet, ikke kan falde ind under nævnte støtteordninger ; en sikkerhedsstillelse vil medføre mindst gene for samhandelen og vil derfor være det bedst egnede middel til formålet ; de i denne forordning fastsatte foranstaltninger er i over- ensstemmelse med udtalelse fra Forvaltningskomitéen for Fedtstoffer — UDSTEDT FØLGENDE FORORDNING : Artikel 1 Det er en forudsætning for overgang til fri omsætning i Fællesskabet af oliven henhørende under KN-kode 0709 90 31, 0709 90 39, 0711 20 10 og 0711 20 90, bortset fra oliven i umiddelbar emballage med en nettovægt på højst 5 kg, at der stilles en sikkerhed. Denne sikkerhed, der beregnes på grundlag af et olieindhold på 22 kg pr. 100 kg indført oliven, er lig med summen af den produk- tionsstøtte, der ydes til olivenproducenter, hvis gennem- snitsproduktion er på under 500 kg olie pr. produktionsår, og den forbrugsstøtte, der gælder i Fællesskabet i dets . sammensætning pr. 31. december 1985 på dagen for over- gangen til fri omsætning. " Sikkerheden stilles under en af de former, der er omhandlet i artike] 8 i Kommissionens forordning (EØF) nr. 2220/85 (?); ved anvendelsen af nævnte forordning udgør fremlæggelsen af det i tredje afsnit omhandlede bevis det primære krav. Sikkerheden frigives, når originalen af attesten i bilaget fremlægges inden for seks måneder efter, at sikkerheden er stillet. Sikkerheden frigives for en mængde svarende til den, for hvilken attesten godtgør: — at mængden ikke længere vil kunne anvendes til olie- produktion, — at der ikke kan ydes produktionsstøtte eller forbrugs- støtte for den fremstillede olivenolie. Artikel 2 Denne forordning træder i kraft på dagen for offentliggø- telsen i De Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlems- stat. Udfærdiget i Bruxelles, den 16. januar 1991. ()) EFT nr. 172 af 30. 9. 1966, s. 3025/66. (?) EFT nr. L 338 af 5. 12. 1990, s. 1. På Kommissionens vegne Ray MAC SHARRY Medlem af Kommissionen (?) EFT nr. L 205 af 3. 8. 1985, s. 5.